Ven a bailar conmigo

«Ven a bailar conmigo» (norsk omsetjing ‘kom og dans med meg’) er ein latino-inspirert poplåt som vann Melodi Grand Prix 2007, og som var det norske bidraget til Eurovision Song Contest same år. Låten er skriven av den svenske musikkprodusenten Thomas G:son og blir framført på engelsk og spansk av Guri Schanke. «Ven a bailar conmigo» blei nummer 18 av 28 bidrag i semifinalen og kvalifiserte seg dimed ikkje til finalen i Eurovision Song Contest.

 Melodi Grand Prix 
Thomas G:son blei invitert av NRK til å levere inn bidrag til Melodi Grand Prix i 2007, og «Ven a bailar conmigo» var eit av bidraga som blei plukka ut til konkurransen. Songen blei framført av Guri Schanke som året før hadde komme på andreplass i  dansekonkurransen  på TV 2. Den spanske tittelen betyr «kom og dans med meg» og hadde difor ei dobbelttydning for Schanke.

Songen er eit latino-inspirert popnummer, og med på scena hadde Schanke med seg dei svenske dansarane  og Stefan Clarin. Ho var den fyrste av seks deltakarar på scena i den andre delfinalen i  i Bodø laurdag 27. januar 2007, og ho kvalifiserte seg til finalen i Oslo Spektrum laurdag 10. februar.

I finalen var «Ven a bailar conmigo» det siste bidraget på scenen av åtte bidrag, og songen avanserte til gullfinalen, der han vann klårt med over 108 000 røyster.

 Eurovision Song Contest 
Guri Schanke og «Ven a bailar conmigo» var det 19. bidraget ut på scena i semifinalen i Eurovision Song Contest i Helsingfors torsdag 10. mai 2007. Med seg på scena hadde Schanke dansarane  og . I tillegg var ,  og  støttevokalistar.

Det norske bidraget samla berre 48 poeng og blei nummer 18 av 28 bidrag. Dimed kvalifiserte ikkje Noreg seg til finalen – dette var fyrste gongen sidan 2002 at Noreg ikkje var med i ein finale i Eurovision Song Contest.

Om songen
Framføringa av «Ven a bailar conmigo» hadde fleire fellestrekk med framføringa til  av Thomas G:son sin «» i svenske Melodifestivalen i 2004. Portugal sende også eit liknande bidrag til Eurovision Song Contest 2007, «» (norsk omsetjing ‘dans med meg’). Dette bidraget blei nummer 11 i semifinalen og gjorde det dimed betre enn «Ven a bailar conmigo».

Den svenske slagerartisten Anna Book spelte i 2007 inn «Ven a bailar conmigo» på albumet Samba Sambero. Albumet skulle bli lansert i mars, to månader før Schanke skulle opptre i Eurovision Song Contest. Nyheita blei mottatt med forbauselse hos NRK, men prosjektleiar Stian Malme uttalte: «Dette får vi ta positivt, og håpe at den svenske versjonen blir riktig så populær i Sverige».

 Kjelder 

Denne artikkelen bygger på «Ven a bailar conmigo» frå , den 18. mai 2024.  

Kategori:Melodi Grand Prix-vinnarsongar
Kategori:Norske Eurovision Song Contest-songar
Kategori:Eurovision Song Contest 2007-songar
Kategori:Melodi Grand Prix 2007-songar
Kategori:Engelskspråklege Eurovision Song Contest-songar
Kategori:Engelskspråklege Melodi Grand Prix-songar
Kategori:Fleirspråklege Eurovision Song Contest-songar
Kategori:Fleirspråklege Melodi Grand Prix-songar
Kategori:Songar skrivne av Thomas G:son